CELEX: 62019TN0484
Language: lt
Date: 2019-07-04 00:00:00
Title: Byla T-484/19: 2019 m. liepos 4 d. pareikštas ieškinys byloje Pearson Loan Finance ir kt./Komisija

16.9.2019   
            
            
               LT
            
            
               Europos Sąjungos oficialusis leidinys
            
            
               C 312/27
            
         
      2019 m. liepos 4 d. pareikštas ieškinys byloje Pearson Loan Finance ir kt./Komisija
      (Byla T-484/19)
      (2019/C 312/23)
      Proceso kalba: anglų
      
         Šalys
      
      
         Ieškovės: Pearson Loan Finance Unlimited (Londonas, Jungtinė Karalystė), Pearson Overseas Holdings Ltd (Londonas) ir Pearson International Finance Ltd (Londonas), atstovaujamos advokatų A. von Bonin ir O. Brouwer
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2019 m. balandžio 2 d. Komisijos sprendimą C(2019) 2526 final dėl valstybės pagalbos SA.44896, kurią Jungtinė Karalystė įgyvendino taikydama kontroliuojamųjų užsienio bendrovių grupės finansavimo išimtį;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas teisės klaidomis, akivaizdžia vertinimo klaida ir nepakankamu motyvavimu dėl referencinės sistemos nustatymo ginčijamame sprendime.
               
            
                  2.
               
               
                  Antrasis ieškinio pagrindas grindžiamas teisės klaidomis, akivaizdžia vertinimo klaida ir nepakankamu motyvavimu dėl neteisingo grupės finansavimo išimties kaip nukrypimo nuo įprasto referencinės sistemos funkcionavimo, apibūdinimo ginčijamame sprendime.
               
            
                  3.
               
               
                  Trečiasis ieškinio pagrindas grindžiamas teisės klaidomis ir akivaizdžia vertinimo klaida nustatant ginčijamame sprendime, kad grupės finansavimo išimtis diskriminuoja ekonominės veiklos vykdytojus.
               
            
                  4.
               
               
                  Ketvirtasis ieškinio pagrindas grindžiamas teisės klaidomis ir akivaizdžia vertinimo klaida nustatant ginčijamame sprendime, kad grupės finansavimo išimtis nėra pagrįsta referencinės sistemos pobūdžiu ir bendra struktūra.